О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1236
от 20.06.2019 г.
За разрешение за изработване на проект за подробен устройствен план-план за регулация и план за застрояване /ПУП-ПР и ПЗ/ на поземлен имот с идентификатор 23251.17.31 по кадастралната карта на с. Драгичево, община Перник, местност ”Селището” с цел провеждане на процедура по промяна предназначението на земеделска земя в земя за неземеделски нужди

На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ 
ОБЩИНСКИ СЪВЕТ РЕШИ:
ОДОБРЯВА представеното техническо задание за промяна предназначението на земеделска земя за неземеделски нужди на поземлен имот с идентификатор 23251.17.31 по кадастралната карта на с. Драгичево, община Перник, местност ”Селището”.

          РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН - ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ, при което: 

         1. С план за регулация поземлен имот с идентификатор 23251.17.31 по кадастралната карта на с. Драгичево се урегулира в нов УПИ ІІІ-17.31, който се отрежда “За обществено обслужващи дейности, магазин за авточасти и аксесоари, автоработилница и автоборса” в квартал 82.

         2. С план за застрояване се определя зона за свободно застрояване в новообразуваният УПИ “За обществено обслужващи дейности, магазин за авточасти и аксесоари, автоработилница и автоборса” с показатели за нискоетажно застрояване и устройствена зона-Смесена устройствена зона /Соп/.       

         Проектът за ПУП-ПР и ПЗ да се изготви в М1:1000 върху картна основа на кадастралната карта съвместена с регулационния план на с. Драгичево, община Перник в обхвата на имота. ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПР и ПЗ да се спазят изискванията на ЗУТ, Наредба №7/2003г. на МРРБ за ПНУТ и Наредба №8/2001г. на МРРБ за обема и съдържанието на устройствените схеми и планове. 

         Към проекта да се приложат:

         1. Становище на “ЧЕЗ Разпределение България” АД

         2. Становище от “В и К” ООД Перник     

         3. Становище от РИОСВ за необходимостта от оценка на въздействие върху околната среда

         4.Удостоверение за поливност, съгласувано от “Напоителни системи” ЕАД, клон “Струма-Места” гр. Дупница 

         5. Акт за категоризиране на земните маси при промяна на тяхното предназначение, издаден от Областна Дирекция ”Земеделие” - Перник

         6. Решение за утвърждаване на площадка и трасета за проектиране, издадено от Областна Дирекция ”Земеделие” - Перник  

         7. Здравно становище от РЗИ - Перник 

         8. Комуникационно-транспортен план, съгласуван с АПИ-София 

         Проектът за ПУП-ПР и ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

         Проектът да се разгледа от Общински експертен съвет по устройство на територията- гр. Перник и по него да се предложи решение.    

Поради следните мотиви: В Община Перник е постъпило заявление с вх. №19/ТР-1679/15.04.2019 г. от Теменужка Минчева Петрова и Цветан Асенов Петров, живущи в гр. Перник, ул. “Бенковска”, № 1, вх. А, ап. 6 и Димчо Павлов Димитров, живущ в гр. Перник, ул. “Юрий Гагарин”, №  7, вх. Е, ап. 19  за разрешение за изработване на проект за подробен устройствен план-план за регулация и  план за застрояване /ПУП-ПР и ПЗ/ на поземлен имот с идентификатор 23251.17.31 по кадастралната карта на с. Драгичево, община Перник, местност ”Селището” с цел провеждане на процедура по промяна предназначението на земеделска земя за неземеделски нужди. 

         Към заявлението е приложено задание за проектиране от възложителя, съгласно чл.125, ал.1 и ал.2 от ЗУТ, с което е обоснована необходимостта от изработване проект за подробен устройствен план-план за регулация и план за застрояване /ПУП-ПР и ПЗ/ на поземлен имот с идентификатор 23251.17.31 по кадастралната карта на с. Драгичево, община Перник, местност ”Селището”. Заданието съдържа информация за съществуващото положение на имота:

         1. Поземлен имот с идентификатор 23251.17.31 по кадастралната карта на с. Драгичево, община Перник, местност ”Селището” представлява земеделска земя с начин на трайно ползване-изоставена орна земя. Категория на земята е V /пета/.  

        2. Поземлен имот с 23251.17.31 граничи с път І-1 “София-Драгичево”. Имотът ще се  захрани с ток и вода от преносните мрежи в района. Има издадено становище от “В и К” ООД-гр. Перник за наличие на изградена водопроводна мрежа в района, от която имота може да се захрани с вода. Отпадните битово-фекални води ще се събират в изгребна яма в съответствие с изискванията на ЗООС.

        Издадено е писмо от “ЧЕЗ Разпределение България” АД, че има техническа възможност за захранване с ел. енергия на поземления имот от електроразпределителната мрежа в района.

        3. Инвестиционните намерения на собственика на поземлен имот с идентификатор 23251.17.31 по кадастралната карта на с. Драгичево, община Перник, местност ”Селището” е да се образува нов урегулиран поземлен имот, който ще се отреди “За обществено обслужващи дейности, магазин за авточасти и аксесоари, автоработилница и автоборса”, поради което се налага необходимостта на промяна предназначението на имота от земеделска земя в земя за неземеделски нужди.

           Представен е протокол от 12.12.2018 г. от Областно пътно управление Перник за извършване на предварителен оглед и реализация на пътна връзка /достъп до поземлен имот с идентификатор 23251.17.31/, относно инвестиционните намерения на собственика за промяна на предназначението на имота от земеделска земя в земя “За обществено обслужващи дейности, магазин за авточасти и аксесоари, автоработилница и автоборса”.

          Съгласно Общия устройствен план /ОУП/ на Община Перник, поземлен имот с идентификатор 23251.17.31 по кадастралната карта на с. Драгичево, община Перник, местност ”Селището” попада в територия за Смесена многофункционална устройствена зона, 3/Смф от Правилата и нормативите. 

Решението е прието на заседание на Общинския съвет, проведено на 20.06.2019г., Протокол № 9 т.17 от дневния ред и е подпечатано с официалния печат на Общинския съвет.

